section_heading: Povijest
paragraph_text: Školske godine 1940./41. škola mijenja naziv u "Srednja tehnička škola s arhitektonsko-građevinskim odsjekom".Tijekom talijanske okupacije, školske godine 1942./43. škola djeluje pod imenom "Scuola media tecnica". Školske godine 1947./48. škola vraća naziv u "Srednja tehnička škola u Splitu". Od 1948. do 1951. godine škola djeluje pod nazivom "Građevinski tehnikum". Školske godine 1951./52. škola dobiva naziv "Srednja tehnička građevinska Škola". Škola ponovo mijenja naziv školske godine 1959./60. u "Građevinska tehnička škola u Splitu".